अच्छे कर्मों से होती है पहचान- सिन्हा
धन-दौलतसे नहीं, बल्कि अच्छे कर्म के कारण ही मनुष्य दुनिया में अपनी अलग पहचान बनाता है। भगवान भी धन-दौलत से नहीं, व्यक्ति की सच्ची भक्ति से प्रसन्न होते हैं। इसलिए व्यक्ति को ऐसे कर्म करने चाहिए, जिससे उसे ख्याति मिले।
ध्रुव ने भी अपनी अलग पहचान बनाने के लिए कठोर तप किया। आज उन्हें हर कोई जानता है। आकाश में सबसे अलग प्रकाशित होते हैं। उसी तरह हर व्यक्ति को सद्कर्म करते हुए जीवन व्यतीत करना चाहिए। यह बातें कथावाचक लता सिन्हा ने कहीं। वे सागर कला मंदिर की ओर से बारीडीह पोस्ट ऑफिस मैदान में चल रही श्रीमदभगवत कथा ज्ञान यज्ञ के दूसरे दिन गुरुवार को प्रवचन दे रही थीं। उन्होंने भक्तों को परीक्षित जन्म, ध्रुव चरित्र की कथा सुनाते हुए कहा कि भगवान को प्रसन्न करने के लिए धन-दौलत का कोई महत्व नहीं होता है। भगवान तो अपने भक्तों की नि:स्वार्थ भक्ति से प्रसन्न होते हैं। भगवान ने अहंकारियों का अंत किया और अपने भक्तों की रक्षा की। प्रह्लाद, ध्रुव, सुदामा, रुक्मिणी, अर्जुन सहित सभी भक्तों को आज याद किया जाता है।
बारीडीह पोस्ट ऑफिस मैदान में श्रीमदभगवत कथा सुनते श्रद्धालु।
hin_Deva hin_Deva hin_Deva hin_Deva